ലൈസന്സില്ലാതെ കാറോടിച്ച നാല് കുട്ടികള് പിടിയില് ദുബൈ: ലൈസന്സില്ലാതെ രക്ഷിതാക്കളുടെ കാറോടിച്ച നാല് കുട്ടികള് പിടിയിലായി. ദുബൈയിലെ ഹത്തയില് പൊലീസ് നടത്തിയ പരിശോധനയിലാണ് കുട്ടി ഡ്രൈവര്മാര് പിടിയിലായത്. നിയമലംഘകരായ ഡ്രൈവര്മാരെ കണ്ടെത്താന് ലക്ഷ്യമിട്ട് നടത്തിയ ഊര്ജിത പരിശോധനയിലാണ് ഇവരെ പിടികൂടിയതെന്ന് ഹത്ത പൊലീസ് സ്റ്റേഷന് ഡയറക്ടര് കേണല് മുബ്റ അല് ഖുത്ത്ബി പറഞ്ഞു. 13നും 16 വയസിനും ഇടയില് പ്രായമുള്ളവരാണ് പിടിയിലായത്. ഗതാഗത നിയമ ലംഘനങ്ങള്ക്ക് തുടര് നടപടി സ്വീകരിക്കാന് ഇവരെ ബന്ധപ്പെട്ട വകുപ്പുകള്ക്ക് കൈമാറിയെന്ന് ദുബൈ പൊലീസ് അറിയിച്ചു. കുട്ടികളുടെ കാര്യത്തില് എപ്പോഴും ശ്രദ്ധവേണമെന്നും ലൈസന്സില്ലാതെ വാഹനം ഓടിക്കാന് അവരെ അനുവദിക്കരുതെന്നും പൊലീസ് ആവശ്യപ്പെട്ടു.